Sidabravo pagrindinė mokykla

Radviliškio rajono Sidabravo pagrindinė mokykla – dieninė, savarankiško mokymosi bendrojo lavinimo mokykla Radviliškio raj., Sidabrave, Pergalės g. 13, vykdanti pradinio, pagrindinio, vidurinio ir papildomo ugdymo programas. Įstaigos kodas 190673798. 2009 m. prijungtas Labučių pradinio ugdymo skyrius. Istorija 1909 m. gretimame Asteikių kaime įkurta pirmoji viešoji mokykla, praėjus metams, ji persikėlė į Sidabravą. Sidabravo pradžios mokykla įkurta, Lietuvai tapus nepriklausoma. Ji neturėjo savų patalpų, mokyklos pastato statybos prasidėjo 1934 m. 1953–1954 m. išleista pirmoji abiturientų laida (jų būta daugiau nei 30). 1964–1965 metais baigtos naujo mūrinio priestato statybos, mokyklos stadionui skirtas didesnis sklypas. 1998 m. įrengta pailgintos dienos grupė, o 2000 m. intelektualaus ugdymo klasė, kurias remia ir finansuoja Almos Adamkienės fondas. Nuo 2003 m. atidaryta lavinamoji klasė, kurią lanko neįgalūs vaikai. 1999 m. mokykloje įkurtas Prancūzų kultūros centras, mokykla palaiko glaudžius ryšius su Prancūzijos Dižono departamento St. Saint L’Abbaye gyventojais, su prancūzų kultūros centru. 2015 m. mokykla tapo gimnazija, 2024 m. – vėl pagrindinė mokykla. Direktoriai Zenonas Gedvilas. Žymiausi mokytojai Vytautas Giedraitis, Šiaulių pedagogas. Šaltiniai Nuorodos Mokyklos svetainė